**《百論疏》**

**〈****捨罪福品第一〉**

**（大正42，238a27-260a14）**

厚觀法師指導

釋覺慧敬編，2024.05.13

# 【壹、捨罪福品】（pp.45-245）

## （壹）釋品名（pp.45-63）

## （貳）歸敬三寶（pp.64-126）

### 一、敬讚三寶，請威靈加護（pp.64-83）

### 二、與外交言諍三寶真偽[[1]](#footnote-1)（pp.85-126）

### ※前言

#### （一）標列（p.85）

【疏】「外曰」下，**第二、諍三寶之真偽**。三番問答次第相生，即為六意：**第一、外曰領[[2]](#footnote-2)偈定[[3]](#footnote-3)尊，第二、內曰驚問反質，第三、外曰出疑呵內，第四、內曰對邪顯正，第五、外曰敘德齊內，第六、內曰懸[[4]](#footnote-4)非指後。**

#### （二）總談諸論（p.85）

**總談諸論**凡有二種：一、稱問答；二、名次標內外兩曰。

##### 1、稱問答（p.85）

**稱問答**者，賓主則定，問則賓，答便為主。

##### 2、內外兩曰（pp.85-86）

**內外兩曰**者，為顯此論賓主不定，或提婆昇座，外道擊[[5]](#footnote-5)揚；或外道立宗，而提婆論義。今標內外兩曰，則顯更互為賓主。又餘論多對同學故稱問答，今對異學宜[[6]](#footnote-6)名內外。

問：斯[[7]](#footnote-7)論既互為賓主，誰前昇座？

答：如前所明，提婆前登高座，稱三寶第一也。

問：有幾種外耶？

答：略明二種：一、自樹外，即僧佉之流；二、學內成外，即迷大小乘教者也。

#### 甲一 領偈定尊（pp.86-87）

【論】外曰：偈言世尊之所說，何等是世尊？

【疏】「偈言世尊之所說」者，**此領上諸佛世尊之所說也**。

「何等是世尊」者？**正定尊也**。八百年時所宗非一，是故生問。

又論主前以半偈譏[[8]](#footnote-8)彼外人，明向法寶之妙唯是佛說，餘人所無。外還領之，即以譏於內，是故致問。

又外道雖知提婆敬佛以為世尊，但論義之方，必須前定也。

#### 甲二 驚問反質（p.87）

【論】內曰：汝何故生如是疑？

【疏】「內曰：汝何故生如是疑」者，**第二、驚問反質**。

##### （一）反質答（p.87）

凡定有四意：

###### 1、理不應問（p.87）

一、理不應問。所以然者，天無兩日、土無二王，三千世界唯有一佛。若問何等日照、何等為尊，理不應問也。

###### 2、呵外人不領前旨（p.87）

二、呵外人不領前旨。我前云諸佛世尊之所說，已稱佛為世尊，何得復問是何等尊？

###### 3、欲引出外人（p.87）

三者、欲引出外人，令彼廣述師宗為內破本。

###### 4、令其難勢萎折（p.87）

四者、令其難勢萎[[9]](#footnote-9)折，故反質之。

##### （二）結（p.87）

故於四種答[[10]](#footnote-10)中用反質答也。

#### 甲三 出疑呵内（pp.88-98）

【論】外曰：種種說世尊相故生疑。

【釋】有人言：葦[[11]](#footnote-11)紐天(秦[[12]](#footnote-12)言遍勝天)名世尊。

又言：摩醯首羅天(秦言大自在天)名世尊。

又言：迦毘羅、優樓迦、勒沙婆等仙人皆名世尊。

汝何以獨言佛為世尊？是故生疑。

【疏】「外曰」下，**第三、出疑呵內**。即二：**前出疑，次呵內**。

##### 乙一、前出疑（pp.88-98）

###### 丙一、總出疑（pp.88-89）

出疑之中前總後別。**總出疑**者，詶[[13]](#footnote-13)前四問。

汝言理不應問者，今明道理應問。所以然者，九十六種各稱天無兩日，唯我為尊。

二者、汝言不領前旨，此亦不然。諸師既各稱世尊，亦各自樹為佛。佛者覺也，故《涅槃》云：「六師云：一切世間不知見覺，唯我師一人獨知見覺。」[[14]](#footnote-14)豈非佛耶？

三者、汝若引我令廣述師宗為汝破本，汝上已列三寶，亦應為我破本。

四者、汝前反質令難舉萎折者，若無道理難可令萎折，既是有理之疑，得汝反質轉更顯明。

###### 丙二、別出疑事（pp.89-98）

「有人言」下，**第二、別出疑事**。又分為二：**初、明天為世尊；次、辨人為世尊。**

（一）總釋（pp.89-90）

所以初天次人者，凡有二義：一、天勝人劣以為次第；二、久劫以來已有於天故天前出，從此劫初始有於人故後列人。

所以但列人、天者，凡稱世尊不出人、天，故舉人、天總攝一切。

又外道不知有天中之天是於世尊，故但列人、天。

（二）別釋（pp.90-92）

丁一、明天為世尊（pp.90-92）

1、先辨《中論》、《智度論》與《百論》所說之天差異（pp.90-92）

（1）比較《中論》、《智度論》與《百論》所說之二天（p.90）

問：《中論》、《智度論》皆列此天，與今何異？

答：若約**人**明者，《中》、《百》二論皆是註論人列，《智度論》是龍樹自列。

就**義**明者，《中論》所列舉人為明法義。所以明法者，論主申佛八不無生，序諸外道有二種謬：一者、不知因緣生義；二者、不知本自無生。是故佛與外道為諍於法之是非，故列彼二天。[[15]](#footnote-15)《智度論》及此論為諍人真偽，所以列之。

（2）《百論》前迹後本，以迹顯本（pp.90-91）

問：《中論》何故前列自在、後列韋紐，今前列韋紐、後列自在？

答：此之二天即是本迹。《中論》前本後迹，即是以本垂迹。《百論》前迹後本、以迹顯本。所以然者，《中論》為明生義，生為法本，故前明於本。此論不為明本，但明人尊。夫立人尊，要須前示於迹、後明於本。佛身亦然。

（3）《智度論》何故列三天，《百論》列二天（p.91）

問：《智度論》何故列三[[16]](#footnote-16)，今但列二？

答：《中論》已明。一者、梵天還在韋紐齊內，列韋紐則攝彼天。二者、外道有二身、三身之義。《智度論》具辨三身，此中但明於二，猶如佛法中或有三身、或明於二身。

2、後別釋二天（pp.91-92）

（1）韋紐（pp.91-92）

別有提婆論[[17]](#footnote-17)云：韋紐名那羅延天，從齊生蓮華，蓮華生梵天。梵天為眾生祖，從梵天口生婆羅門、臂生剎利、脇生毘舍、脚生首陀。大地是其戒場，一切眾生於此場上殺生祀天，皆生彼天。

（2）摩醯首羅（p.92）

「摩醯首羅」者，提婆論[[18]](#footnote-18)云：六道眾生天地之物，皆是自在天身。故自在天略明三身：一、自在身；二、那羅延身；三、梵天身。

自在天身總有八分：[1]虛空為頭、[2]日月為眼、[3]地是身、[4]河海為尿、[5]山丘為糞、[6]風為命、[7]一切火為熱氣、[8]一切眾生是身內虫。

丁二、辨人為世尊（pp.92-98）

1、迦毘羅（pp.92-95）

「迦毘羅」者，**第二、次列三仙以為世尊**。

迦毘羅，此云黃頭仙，亦云金頭，頭有金色故以名之。

《金七十論》云：

迦毘羅，此云赤色仙。劫初時從空而出，自然有四德：**一、法，二、智慧，三、離欲，四、自在**。總此四法以成其身，如內法佛具常樂等四德，此四法是覺諦攝故。覺有八分，四即法等四分，次不淨覺翻此四分也。

所言**法**者，外國名摩耶尼，此云法相。法相有五：一、無嗔恚，二、恭敬歸依，三、內外清淨，四、咸[[19]](#footnote-19)少飲食，五、不放逸。又有五法：一、不殺，二、不盜，三、梵行，四、實語，五、無諂曲。故名法也。

二者、**智慧**，有二種：一、外智，二、內智。外智者，謂六種論：一、式叉論，二、毘伽羅論，三、劫波論，四、樹提論，五、闡陀論，六、尼祿多論。知此六論，名為外智。內智者，謂三德：自性、我及異智。次中間得解脫，故名為智。

第三、**離欲**者，有二種：一、外，則是財物因緣外德；二、內，離煩惱等，名為解脫也。

所言**自在**者，有八種：一、能作隣虛細身，二、輕微極妙心神無礙，三者、遍滿虛空，四者、得如意禪定，五者、得三世帝主，六者、隨用一切塵一時能用，七者、不計屬他，八者、去住自在無礙。

具此四德以成己身也。

迦毘羅見世間沈沒盲闇，起大悲心：「咄哉！生死在盲闇中。」遍觀世間，見一婆羅門姓阿修利，千年一祀天，而迦毘羅在虛空中不現其身，唯其見赤色，語阿修利：「汝戲耶？」

答云：「戲。」

如是至千年已復來，過第三千年方語云：「汝能修道以不？」

答云：「能。」

即為說三苦：一、內苦，謂風、熱、淡[[20]](#footnote-20)等。從臍下是為風處，從臍上至心名熱處，從心已上名為淡處，八分醫方能治此苦。二、外苦，謂虎、狼等。三、天苦，謂風、雨等。

時婆羅門即便信受，如說修行，因說二十五諦度脫為弟子。從是已來有迦毘羅，故名世尊。[[21]](#footnote-21)

2、優樓迦（p.95）

「優樓迦」[[22]](#footnote-22)，此云鵂鶹仙，亦云鵂角仙，亦云臭胡仙。此人釋迦未興八百年前已出世，而白日造論，夜半遊行。欲供養之，當於夜半營辦飲食，仍與眷屬來受供養。所說之經名衛世師[[23]](#footnote-23)，有十萬偈，明於六諦[[24]](#footnote-24)因中無果，神覺異義，以斯為宗。

3、勒沙婆（pp.95-96）

「勒沙婆」[[25]](#footnote-25)者，此云苦行仙。其人計身有苦、樂二分，若現世併受苦盡，而樂法自出。所說之經名尼徤子，有十萬偈。如《方便心論》云：「有五智、六障、四濁以為經宗。五智者，謂聞智、思智、自覺智、慧智、義智。六障者，一、不見障，二、苦受障，三、愚癡障，四、命[[26]](#footnote-26)障，五、姓障，六、名障。四濁者，一、嗔，二、慢，三、貪，四、諂也。」[[27]](#footnote-27)而明因中亦有果亦無果，亦一亦異，以為經宗，故名世尊。

4、釋「等仙人」（pp.96-98）

（1）總說：舉前之三師，等取諸異計（p.96）

「等仙人」者，外道九十六種，略舉前之**五師**[[28]](#footnote-28)，等取諸異計也。

此之**三師**並是釋迦未興，盛行天竺。

（2）釋十八仙人（pp.96-97）

釋迦出時，但值十八一切智人，釋此不同。

A、興皇法師云（pp.96-97）

興皇法師云：初六人從聞慧生，即阿蘭、迦蘭等；中六人從思慧生，即尼健子、若提子等；後六人從修慧生，謂須跋陀等。

B、什師云（p.97）

什師云：六師有三部，大同小異皆以苦行為本，初六誦四韋陀，**中六人稱一切智即是六師**，後六得五神通。詳此意猶是十八人，初是聞慧，次是思慧，後是修慧也。

（3）釋六師外道（pp.97-98）

**六師**者：

一、富蘭那迦葉[[29]](#footnote-29)，迦葉姓也，富蘭那從母得名，其人計斷，謂無君臣父子因果之義。

二、末伽梨俱舍梨子[[30]](#footnote-30)，俱舍梨子從母立名，末伽梨是字，其人計一切法自然為宗。

三、刪闍夜毘羅[仁-二+(尼-尸+ㄕ)]子[[31]](#footnote-31)，毘羅[仁-二+(尼-尸+ㄕ)]子是母，從母立名，刪闍夜是字，其人計道不須修，經八萬劫自然而得，如轉縷丸於高山縷盡則止。

四、阿耆多翅舍欽婆羅[[32]](#footnote-32)，阿耆多是字，欽婆羅麁弊衣名，其人計身有苦樂二分，現受苦盡樂法自出。

第五、迦羅鳩馱迦旃延[[33]](#footnote-33)，迦旃延姓也，迦羅鳩馱是其母名，其人計亦有亦無應物起見，他問：「有耶？」答云：「有。」他問：「無耶？」答云：「無。」

第六、尼揵陀若提子[[34]](#footnote-34)，若提子從母作名，尼健陀是出家總號，其人計業決定得報，今雖修道不能中斷也。

##### 乙二、次呵內（p.98）

「汝何以獨言」下，**第二、次明呵內**。

#### 甲四 對邪顯正（舉德顯人）（pp.98-99）

【論】內曰：佛知諸法實相明了無礙，又能說深淨法，是故獨稱佛為世尊。

【疏】「內曰」下，**第四、舉德顯人**。

##### （一）道在則尊（p.99）

自上已來**直辨人尊**，從此已去**舉法成人**，人無貴賤，**道在則尊**故也。

##### （二）佛具二義故獨稱尊（p.99）

**佛具二義故獨稱尊**：一者、內德知於實相；二者、外德巧說隨緣。

內知實相即是波若，外能巧說所謂慈悲。

又內知實相即是實慧，外能巧說名為方便。

又內知實相名為自覺，外巧說法名為覺他，自覺覺他故名為佛。

獨名世尊即詶上二難：一、以獨佛為尊故汝生疑為過；二者、以獨佛為尊故我言無過。

1. ［隋］吉藏撰，《百論疏》卷1〈1捨罪福品〉(CBETA, T42, no. 1827, p. 243, a23-p. 248, a24)**。** [↑](#footnote-ref-1)
2. 領（lǐng ㄌㄧㄥˇ）：10.接受。11.領會；領略。（《漢語大詞典》（十二），p. 279） [↑](#footnote-ref-2)
3. 定（dìng ㄉㄧㄥˋ）：6.確定；規定。（《漢語大詞典》（三），p. 1359） [↑](#footnote-ref-3)
4. 懸（xuán ㄒㄩㄢˊ）：16.先。參見“ 懸談 ”。（《漢語大詞典》（七），p. 772） [↑](#footnote-ref-4)
5. 擊（jī ㄐㄧ）：3.喻揭發，彈劾。（《漢語大詞典》（六），p. 899） [↑](#footnote-ref-5)
6. 宜（yí ㄧˊ）：7.應當；應該。（《漢語大詞典》（三），p. 1373） [↑](#footnote-ref-6)
7. 斯（sī ㄙ）：11.指示代詞。此。（《漢語大詞典》（六），p. 1063） [↑](#footnote-ref-7)
8. 譏（jī ㄐㄧ）：1.譏刺；非議。（《漢語大詞典》（十一），p. 434） [↑](#footnote-ref-8)
9. 萎（wěi ㄨㄟˇ）：4.衰落；衰弱。（《漢語大詞典》（九），p. 442） [↑](#footnote-ref-9)
10. 龍樹造，［姚秦］鳩摩羅什譯，《大智度論》卷26〈1序品〉(CBETA, T25, no. 1509, p. 253, b14-15)：

    佛有四種答：一者、定答，二者、分別義答，三者、反問答，四者、置答。 [↑](#footnote-ref-10)
11. 葦【大】，韋【宋】【元】【明】。（大正42，168d，n.3） [↑](#footnote-ref-11)
12. 秦【大】＊，此【明】＊。（大正42，168d，n.4） [↑](#footnote-ref-12)
13. 詶（chóu ㄔㄡˊ）：1.回答；應答。（《漢語大詞典》（十一），p. 209） [↑](#footnote-ref-13)
14. ［北涼］曇無讖譯，《大般涅槃經》卷19〈8梵行品〉(CBETA, T12, no. 374, p. 474, b17-p. 477, a5)：

    如王所言，世有五人，不脫地獄；誰往見之，來語王耶？言地獄者，即是世間，多智者說。如王所言，世無良醫治身心者，[1]**今有大醫名富蘭那**，一切知見，得自在定，畢竟修習清淨梵行，常為無量無邊眾生，演說無上涅槃之道……

    如王所言，世無良醫治身心者，[2]**今有大師，名末伽黎**※1**拘舍離**※2**子**，一切知見，憐愍眾生猶如赤子，已離煩惱，能拔眾生三毒利箭。一切眾生於一切法無知見覺，唯是一人獨知見覺……

    如王所言，世無良醫治身心者，[3]**今有大師名刪闍耶毘羅胝子**，一切知見，其智淵深猶如大海，有大威德，具大神通，能令眾生離諸疑網。一切眾生不知見覺，唯是一人獨知見覺……

    如王所言，世無良醫治身心者，[4]**今有大師，名阿耆多翅舍欽婆羅**，一切知見，觀金與土平等無二。刀破※3右脇，左塗栴檀，於此二人，心無差別，等視怨親，心無異相。此[27]師真是世之良醫……

    如王所言，世無良醫治惡業者，[5]**今有大師，名迦羅鳩馱迦旃延**，一切知見，明了三世，於一念頃，能見無量無邊世界，聞聲亦爾……

    如王所言，世無良醫而療治者，[6]**今有大師，名尼乾陀若提子**，一切知見，憐愍眾生，善知眾生諸根利鈍，達解一切隨宜方便，世間八法所不能污，寂靜修習清淨梵行……

    ※1黎＝梨【宋】【元】【明】【宮】。（大正12，474d，n.23）

    ※2拘舍離＝拘賒梨【宮】。（大正12，474d，n.24）

    ※3破＝斫【宋】【元】【明】【宮】。（大正12，475d，n.26） [↑](#footnote-ref-14)
15. 龍樹造，［姚秦］鳩摩羅什譯，《中論》卷1〈1觀因緣品〉（青目釋）(CBETA, T30, no. 1564, p. 1, b18-c7)：

    問曰：何故造此論？

    答曰：有人言萬物從**大自在天**生、有言從**韋紐天**生、有言從和合生、有言從時生、有言從世性生、有言從變※1生、有言從自然生、有言從微塵生。有如是等謬故，墮※2於無因、邪因、斷常等邪見，種種說我我所，不知正法。佛欲斷如是等諸邪見令知佛法故，先於聲聞法中說十二因緣，又為已習行有大心堪受深法者以大乘法說因緣相，所謂一切法不生不滅、不一不異等，畢竟空、無所有。如《般若波羅蜜》中說：「佛告須菩提：『菩薩坐道場時，觀十二因緣，如虛空不可盡。』」佛滅度後，後五百歲像法中，人根轉鈍、深著諸法，求十二因緣、五陰、十二入、十八界等決定相，不知佛意但著文字，聞大乘法中說畢竟空，不知何因緣故空，即生疑見※3：「若都畢竟空，云何分別有罪福報應等？如是則無世諦、第一義諦。」取是空相而起貪著，於畢竟空中生種種過。龍樹菩薩為是等故，造此中論。

    ※1變＋（化）【宋】【元】【明】。（大正30，1d，n.17）

    ※2等謬故墮＝謬墮【宋】【元】【明】。（大正30，1d，n.18）

    ※3疑見＝見疑【宋】【元】【明】。（大正30，1d，n.19） [↑](#footnote-ref-15)
16. 龍樹造，［姚秦］鳩摩羅什譯，《大智度論》卷2〈1序品〉(CBETA, T25, no. 1509, p. 73, a5-9)：

    問曰：餘人亦知一切諸法，**如摩醯首羅天**，(秦言「大自在」)八臂，三眼，騎白牛。如**韋紐天**(秦言「遍悶※」)，四臂，捉貝持輪，騎金翅鳥。如**鳩摩羅天**，(秦言「童子」)是天擎雞持鈴，捉赤幡，騎孔雀，皆是諸天大將。

    ※悶＝聞【元】【明】。（大正25，73d，n.5） [↑](#footnote-ref-16)
17. 出處待考。 [↑](#footnote-ref-17)
18. 出處待考。 [↑](#footnote-ref-18)
19. （1）［陳］真諦譯，《金七十論》(CBETA, T54, no. 2137, p. 1250, c23)：

    **減**損飲食。

    （2）按：「咸」可能是「減」字的誤寫。 [↑](#footnote-ref-19)
20. （1）［陳］真諦譯，《金七十論》(CBETA, T54, no. 2137, p. 1245, a21)：

    謂風、熱、**淡**※1不平等故能生病苦。

    ※1淡＝痰【宋】＊【元】＊【明】＊，śleṣman.（大正54，1245d，n.10）

    （2）按：「淡」可能是「痰」字的誤寫。 [↑](#footnote-ref-20)
21. 〔陳〕真諦譯，《金七十論》(CBETA, T54, no. 2137, p. 1245, a6-p. 1251, a24)：

    三苦所逼故，欲知滅此因。

    見無用※1不然，不定不極故。※2

    說此偈緣起：昔有仙人名迦毘羅，從空而生自然四德：**一、法，二、慧，三、離欲，四、自在**，總四為身。見此世間沈沒盲闇，起大悲心：「咄哉！生死在盲闇中。」遍觀世間，見一婆羅門姓阿修利，千年祠天。隱身往彼，說如是言：「阿修利！汝戲在家之法。」說是言竟即便還去。滿千年已而復更來，重說上言。

    是婆羅門即答仙曰：「世尊！我實戲樂在家之法。」

    是時仙人聞已復去。其後更來又說上言，婆羅門答之亦如是說。

    仙人問曰：「汝能清淨住梵行不？」

    婆羅門言：「如是能住。」即捨家法修出家行，為迦毘羅弟子。

    外曰：此婆羅門欲知從何因生？

    答曰：**三苦所逼故。何者為三苦？一、依內，二、依外，三、依天。**

    依內者，謂風、熱、淡※3不平等故能生病苦。如醫方說：從齊以下是名風處，從心以下是名熱處，從心以上並皆屬淡。有時風大增長逼淡熱則起風病，熱淡亦爾，是名身苦。心苦者，可愛別離、怨憎聚集、所求不得，分別此三則生心苦，如是之苦名依內苦。

    依外苦者，所謂世人、禽獸、毒蛇、山崩岸坼等所生之苦，名曰外苦。

    依天苦者，謂寒熱風雨雷霆等通，如是種種為天所惱而失心者，名依天苦。三苦所逼故生於欲知，為滅苦因……諸人知此二十五真實之境，不增不減，決定脫三苦。如解脫中說偈：「若知二十五，隨處隨道住，編髮髻剃頭，得解脫無疑。」……

    外曰：已說從自性生大。大者何為相？以偈答曰：

    決智名為大，法智慧離欲。

    自在薩埵相，翻此是多摩。

    決智名為大者，何名為決智？謂是物名閡、是物名人，如此知覺是名決智。決智即名大，是大有八分，四分名為喜，四分名闇癡。

    喜分者，**謂法與智慧，離欲及自在。**

    **法**者何為相？夜摩、尼※4夜摩。夜摩※5者有五：一者、無瞋恚，二、恭敬師尊，三、內外清淨，四、減損飲食，五者、不放逸。尼夜摩亦五：一、不殺，二、不盜，三、實語，四、梵行，五、無諂曲。十種所成就，是故名為法。

    何者名為**智**？智有二種：一、外智，二、內智。外智者，六皮陀分：一、式叉論，二、毘伽羅論，三、劫波論，四、樹※6底張履及※7論，五、闡陀論，六、尼祿多論。此六處智名為外※8。內智者，謂三德及我，是二中間智。由外智得世間，由內智得解脫。

    何者為**離欲**？離欲有二種：一、外，二、內。外者，於諸財物已見三時苦惱，謂覓時、守時、失時。又見相著、殺害二種過失，因此見故離欲出家。如是離欲未得解脫，此離欲因外智得成。內離欲者，已識人與三德異故求出家，先得內智次得離欲，因此離欲故得解脫。因外離欲猶住生死，因內離欲能得解脫。

    **自在**者，自在有八種：一者、微細極隣虛；二者、輕妙極心神；三者、遍滿極虛空；四者、至得，如所意得；五者、三※9世間之本主，一切處勝他故；六者、隨欲塵一時能用；七者、不繫屬他，能令三世間眾生隨我運役；八者、隨意住，謂隨時、隨處、隨心得住。

    此等四法是薩埵相。若薩埵增長能伏羅闍及多摩，是時我多喜樂故，得法等四德，是名薩埵相。

    翻此是多摩者，翻法等四相：一、非法，二、非智，三、愛欲，四、不自在，此四法是多摩相。

    如是四喜、四癡分，若與大相應，大則有八分，變時是前生。

    ※1用＝因【宋】【元】【明】。（大正54，1245d，n.5）

    ※2數論頌 (sāṅkhyakārikā) 第一頌。（大正54，1245d，n.3）

    ※3淡＝痰【宋】＊【元】＊【明】＊，śleṣman.（大正54，1245d，n.10）

    ※4尼＋（尼）【宋】【元】【明】。（大正54，1250d，n.34）

    ※5摩＋（尼）【宋】【元】【明】。（大正54，1250d，n.35）

    ※6底＝提【宋】【元】【明】。（大正54，1251d，n.1）

    ※7〔張履及〕－【宋】【元】【明】。（大正54，1251d，n.2）

    ※8外＋（智）【宋】【元】【明】。（大正54，1251d，n.3）

    ※9〔三〕－【宋】【元】【明】。（大正54，1251d，n.4） [↑](#footnote-ref-21)
22. 優樓迦：（梵名ulūka，巴利名同）。印度六派哲學中勝論派之祖。又作優樓迦、憂流迦、嘔廬迦、嗢露迦、優婁佉、羯拏僕（梵kaṇabhuj）、蹇拏僕（梵kaṇāda，又譯蹇尼陀、迦那陀）。意譯為鵂鶹、獯猴子。或稱鵂鶹仙人、鵂角仙、食米齊（米屑）仙人。（《佛光大辭典》（七），p. 6412） [↑](#footnote-ref-22)
23. （1）按：「衛世師」即「勝論」。

    （2）勝論：梵名vaiśeṣika，巴利名visesikā），音譯作吠世色迦、吠世史迦、毘世師、衛世師、衛生息、鞞崽迦。又作最勝學派、異勝論學派、勝宗。（《佛光大辭典》（五），p. 4869） [↑](#footnote-ref-23)
24. 六句義：指實、德、業、同、異、和合六句。傳係古代印度勝論學派之祖優樓佉（ulūka）所立，至後代慧月（Maticandra）論師乃依據六句義而廣開為十句義。六句義即：

    （一）實句義（dravya-padārtha），即主諦，又作所依諦。乃指諸法之實體，有地、水、火、風、空、時、方、我、意等九種。

    （二）德句義（guṇa -padārtha），即依諦，指實句義之屬性功能。勝論經（vaiśe-ṣika-sūtra）舉出色、香、味、觸、數、量、別體、合、離、彼體、此體、覺、樂、苦、欲、瞋、勤勇等十七德；十句義論更加重體、液體、潤、行、法、非法、聲等七種，共列舉二十四德。

    （三）業句義（karma-padārtha），即作（用）諦，指實體之運動，有取、捨、屈、伸、行等五種。

    （四）同句義（sāmānya-padārtha），即總相諦，又作總諦。指有性乃諸法所共有。

    （五）異句義（viśeṣa-padārtha），即別相諦，又作別諦。指諸法有差別之性質。或稱同異句義。

    （六）和合句義（samavāya-padārtha），又作無障礙諦。乃謂實、德、業、同、異等五句相互攝屬而不相離。（《佛光大辭典》（二），p.1254） [↑](#footnote-ref-24)
25. （1）按：「勒沙婆」即「尼犍子（耆那教）之開祖」。

    （2）勒沙婆：（梵名ṛṣabha或ṛṣabhanātha）。意譯牛仙。為中印度憍薩羅國阿踰陀王之子；為佛出世以前，盛行於印度之三種外道仙人之一，即尼犍子外道（耆那教）之開祖。於耆那教中，多以此仙人為過去世二十四佛之初祖。（《佛光大辭典》（五），p. 4390） [↑](#footnote-ref-25)
26. 按：「命」或應作「命盡」。「 [↑](#footnote-ref-26)
27. 〔後魏〕吉迦夜譯《方便心論》卷1〈1明造論品〉(CBETA, T32, no. 1632, p. 24, a24-27)：

    五智：聞智、思智、自覺智、慧智、義智。六障：不見障、苦受障、愚癡障、命盡障、性障、名障。四濁：瞋、慢、貪、諂。是皆名為尼乾陀法。 [↑](#footnote-ref-27)
28. 按：「五師」或應作「三師」。「三師」是指富蘭那迦葉、末伽梨俱舍梨子、刪闍夜毘羅胝子。 [↑](#footnote-ref-28)
29. 富蘭那迦葉：（梵名pūraṇa-kāśyapa，巴利名pūrāṇa-kassapa或purāṇa-kassapa）。為佛世時六師外道之一，住於中印度。又作富蘭迦葉、不蘭迦葉、老迦葉、補剌拏迦葉波、布剌拏迦葉波。略作富蘭那，脯剌拏。「富蘭那」為其字，意譯作滿、究竟；「迦葉」為其母姓，意譯作龜、飲光、護光。……依《長阿含》卷十七《沙門果經》、北本《大般涅槃經》卷十九等所載，其人主張無因論、無道德論，認為眾生之迷悟等皆無因緣，善惡諸業亦無果報。（《佛光大辭典》（五），p. 4391） [↑](#footnote-ref-29)
30. 末伽棃拘賒棃子：（梵名maskarī-gośāliputra，巴利名makkhali-gosālaputta）。為古印度六師外道之一。又作末羯利瞿闍離子、末塞羯利瞿賒利子、末伽棃俱舍棃子、末佉棃劬奢離子。略稱末伽棃，或末佉棃。六師外道，指佛陀時代，中印度最具勢力之外道論師六人。末伽棃拘賒棃子為自然論者，主張眾生之苦樂不由因緣，惟為自然產生者。末伽棃，又作末薩羯棃，乃常行之意；此外道常行不住，故稱之。拘賒棃乃其母之名，故稱之拘賒棃子。（《佛光大辭典》（二），p. 1940） [↑](#footnote-ref-30)
31. 刪闍夜毘羅胝子：為古代印度六師外道之一。刪闍夜毘羅胝，（梵名sañjaya-vairaṭī，巴利名sañjaya-velaṭṭhi；子，梵語putra，巴利語putta）。又作珊闍耶毘蘭荼、散若夷毘羅梨子、先跪鳩墮羅知子、婆若野尾囉致子、婆若鞞羅遲子、先比盧持、刪闍夜、刪若、沙然。刪闍夜是其字，意譯等勝；毘羅胝是其母名。彼係佛陀時代頗有勢力之外道，舍利弗與目犍連等於歸佛前均曾師事之。其學說不詳，或係懷疑論之消極主義，主張捨一切智，專重實踐修行。又據《注維摩詰經》卷三載，刪闍夜毘羅胝子謂道不須求，經生死劫數，苦盡即自然得道。然此說與《涅槃經》中尼犍陀若提子之說相同。（《佛光大辭典》（三），p. 2811） [↑](#footnote-ref-31)
32. 阿耆多翅舍欽婆羅：（梵名ajitakeśakambala，巴利名ajitakesakambala之音譯）。古代印度六師外道之一，十師外道之一。又作阿市多雞舍甘跋羅、阿支羅翅舍甘婆羅、阿夷陀翅舍欣婆羅、阿浮陀翅舍金披羅、稽舍今陂梨。略稱阿耆多。意譯無勝髮褐。釋尊之時代，居於中印度，為婆羅門教中極具勢力之一派。其學說，據北本《大般涅槃經》卷十九、《長阿含》卷十七《沙門果經》、巴利《長部》之《沙門果經》等所載，此外道主張心物二元共歸斷滅，否認有善惡禍福、因緣果報、過去未來等，唯於現世盡其快樂，亦即所謂順世外道中之斷滅論、唯物論、感覺論、快樂說。（《佛光大辭典》（四），p. 3658） [↑](#footnote-ref-32)
33. 迦羅鳩馱迦旃延：（梵名kakuda-katyāyana）。為印度古代六師外道之一。又作迦羅拘陀迦旃延、迦據多迦旃延、腳俱陀迦多演那、婆浮陀伽吒那、羅謂娑迦遮延、波休迦旃。或單作迦旃。迦旃延為姓，意譯作剪剃；迦羅鳩馱為字，意譯作黑領。此外道謂一切眾生之罪福悉為自在天所作，自在天喜，則眾生安樂；自在天瞋，則眾生苦惱。故將一切罪福歸於自在天之主宰，人不可言有罪福。又謂若人殺害一切眾生，心不生慚愧，終不墮惡道，猶如虛空不受塵水；若生慚愧即入地獄，猶如大水潤濕於地。自佛教之立場觀之，此乃無慚外道之邪見。（《佛光大辭典》（四），p. 3981） [↑](#footnote-ref-33)
34. （1）按：「若提子」即「尼犍子（耆那教）之第二十四祖」。

    （2）尼乾陀若提子：（梵名nirgrantha-jñātaputra，巴利名nigaṇṭha-nātaputta）。尼乾子外道之一，印度外道六師之一。耆那教（梵jaina）之開祖。又稱筏馱摩那（梵vardhamāna）、尼乾陀闍提弗多羅、眤揭爛陀慎若低子、尼揵陀若提子、尼焉若提子、尼揵親子。或單稱**若提子**、尼乾子（異於尼乾子外道總名）意譯作離繫親子。**於尼乾陀若提子之前，傳說耆那教尚有二十三位祖師，故後世又以尼乾陀若提子為****第二十四祖，或稱之為耆那教中興之祖。**其母名為若提（梵jñāta），故稱之為**若提子**。……然佛教斥之為邪命，蓋若提子主張罪福苦樂皆是前世之定因，非行道所能息斷，一切眾生經八萬劫而在生死輪之中自然得脫，有罪無罪亦皆如是；如四大河悉入大海，無有差別，一切眾生亦復如是，得解脫時皆無差別。（《佛光大辭典》（二），pp. 1890-1891） [↑](#footnote-ref-34)